WARA ĦAJJA SABIĦA TA' WIEĦED U SEBGĦIN SENA MGĦODDIJA SA L-AĦĦAR SIEGĦA F'XOGĦOL FEJJIEDI BLA SOGĦBA U BLA BIZA' NIŻEL FIR-RAQDA TAL-MEWT SIR THEM. NISRANI BLA ĦABI MA KISER QATT IL-WEGĦDIET TAL-MAGĦMUDIJA ANQAS MA TBIEGĦED QATT MIT-TAGĦLIM TAR-RUĦ LI GĦALLMITU OMMU SA L-AĦĦAR NIFS GĦAŻIŻA lil. MALTI F'QALBU U FI ĦSIEBU XTAQ IL-ĠID STAL-PAJŻANI KOLLHA ŻGĦAR U KBAR TAL-LUM U TA' GĦADA U ĦADEM BIL-GĦAQAL U BIS-SABAR BIEX DIK IX-XEWQA ISSEĦĦ U TITWETTAQ. TABIB QALBIENI U GĦARRIEXI FITTEX U SAB MA' ĦADDIEĦOR IL-GĦERUQ TA' MARDA QALILA LI BLA ĦAQQ U BLA XERQA KIENET IL-GĦAJB TA' PAJJIŻU U WERA KIF ID-DINJA TISTA' TAĦRAB MILL-MARDA U L-ISEM TA' MALTA JISSAFFA. MGĦAXXAQ BIL-ĠRAJJA TA' PAJJIZU KITEB L-ISTORJA TAGĦHOM GĦALL-PAJŻANI TIEGĦU BIEX MINNHOM JITGĦALLMU L-EMNA IL-QALB U L-ĦILA TA' MISSERIJIETHOM GĦALL-ĠNUS BARRANIN BIEX HUMA JIFHMU L-JEDD LI GĦANDHA DIN IL-GZIRA GĦALL-QIMA U GĦALL-ĠIEĦ TA' L-EWROPA U TAD-DINJA. ĦADD IŻJED MINNU MA SAB U FELA TIFKIRIET TAL-ĦAJJA EWLENIJA ĦSIEB EMNA XOGĦOL U SNAJJA' TA' ĠENS IL-BNIEDEM. MINQUXA FIL-BLAT MIGBURA FL-EGĦRIEN MAĦZUŻA FIL-FUĦĦAR QARA STORJA LI QATT FIŻ-ZMIEN MA NKITBET U LI FTIT MILL-GĦORRIEF KIENU JOBSRU BIHA. MILL-FOMM TAL-PAJZANI IMXERRDIN MAL-WILEĠ MAL-WIDIEN U MAL-GĦOLIET XEMXIJA ĠABAR IL-KELVA TA' LSIENNA ĦAJJA FRISKA ĦAFIFA TAS-SAĦĦA U SAWWAR RIHA XBIHAT TA' ĦAJJET ĠENSNA TA' TOGĦMA BNINA LI QATT MA DDUB ĦLEWWITHA U FIL-BINI TAL-GĦAQDA TAL-KITTIEBA TAL-MALTI SAFA QOFOL MILL-ISĦAĦ. B'DEHEN SABIĦ GĦAQAL KBIR U ĦEĠĠA TAL-GĦAĠEB ĠABAR F'DAR WAĦDA KULL MA JFAKKARNA FL-IMGĦODDI TA' ART TWELIDNA U WAQQAF HEKK GĦAL MALTA LI HI BISS IS-SULTANA TAL-QEDEM U GĦALIH MONUMENT LI QATT XITA RIĦ U ŻMIEN MA JISTGĦU JĠARRFU. RAĠEL TA' FEHMIET TAJBA ŻAMM QUDDIEM GĦAJNEJH IT-TWISSIJA Li ĦAFFIEF IL-GĦERF TAL-MOĦĦ MINGĦAJR IT-TJIEBA TAL-QALB U FITTEX DEJJEM LI JGĦAQQAD FLIMKIEN DAWN IŻ-ŻEWĠ ĦWEJJEĠ FI ĦSIEBU FI KLIEMU F'GĦEMILU.